GiliGold/VAD_KnessetCorpus huggingface dataset:
ניר אורבך:
מדובר במשהו שמצריך חשיבה על סעיף סל.
ניר אורבך:
במסגרת הזה הדיון לא יגיע לנושא של סעיף סל.
עידית סילמן:
אני רוצה 5 דקות להתייעצות עם היועצות המשפטיות כדי להבין במה מדובר.
ארבל אסטרחן:
עוד דבר שצריך לדעת הוא שאם מגיע חוק חדש - - -
בועז טופורובסקי:
אומר שאתנגד לכל שינוי בנוסח שלפנינו.
ארבל אסטרחן:
צריך לדעת שאם יגיע חוק חדש כלשהו ויהיה שם סעיף הסמכה חדש, אפשר יהיה לכתוב בו: "שר הבריאות באישור ועדת הבריאות".
ארבל אסטרחן:
כשיגיעו דברים חדשים לא תהיה מניעה.
ארבל אסטרחן:
אנחנו מדברים על הדברים הישנים שהיה כתוב בהם: "עבודה, רווחה ובריאות".
ארבל אסטרחן:
פה עשינו את הסקירה ומוצע להעביר לוועדת הבריאות את כל העניינים שנוגעים בבריאות.
ניר אורבך:
לא צריך הפסקה, תמשיכו את הדיון פה.
עידית סילמן:
אני רוצה התייעצות סיעתית בחוץ איתן.
ניר אורבך:
נצא להפסקה של חמש דקות.
מאיר פרוש:
אני רוצה לשאול משהו לפני ההצבעה.
מאיר פרוש:
עכשיו כשנותנים לנו עם 3/4 את האפשרות של 19 ו-17 בכספים, מה זה אמור לעשות עכשיו.
ניר אורבך:
בשלב הזה כלום.
מאיר פרוש:
אני מבין שזה נעשה בשביל - - - אבל מה מונח מאחורי ההצעה הזו.
מאיר פרוש:
- - - יהיה הפרש של שניים שוב.
ניר אורבך:
ההפרש נשאר עדיין.
ניר אורבך:
אנחנו מנסים לרפא את חוסר הייצוג, למשל של הליכוד, בצורה מספקת.
ניר אורבך:
כרגע אני לא יורד - - -
מאיר פרוש:
אבל אני רוצה לדעת בשביל מה אני מצביע על חוק, זה להמשיך את המחלוקת.
ניר אורבך:
אנחנו מאפשרים כרגע - - -
מאיר פרוש:
אני שואל אותך באמת, זה כמו שאמרתי במליאת הכנסת, אנחנו דנים בחוק ובגלל - - - עכשיו נעשה פה 20 והקואליציה תיקח בתוך זה 13 ושוב פעם - - - אז תגיד לי מה מונח בתוך החלוקה.
ניר אורבך:
ברגע שהאופוזיציה תחליט שהיא רוצה להיכנס בחזרה למשחק אז ירחיבו את הדבר הזה.
ניר אורבך:
זו ההערכה שלי.
מאיר פרוש:
ואיזו חלוקה תהיה?
ניר אורבך:
אותו הפרש בין האופוזיציה לקואליציה יישאר, אני אומר שיש פה כמה בעיות.
מאיר פרוש:
איך אתה נותן לסיעה כמו הליכוד, שיש לה 29 חברים רק מקום אחד, זו טענה ראשונה.
מאיר פרוש:
טענה שנייה הייתה - - -
ניר אורבך:
זה לא פותר את הטענה השנייה.
מאיר פרוש:
אז בשביל מה עשינו את זה?
ניר אורבך:
לפחות ענינו לטענה אחת, מצמצמים חזיתות.
מאיר פרוש:
אם מצמצמים.
ארבל אסטרחן:
אין הסתייגויות ואפשר להצביע.
ארבל אסטרחן:
חבר הכנסת פרוש, אתה רוצה לבקש רשות דיבור?
מאיר פרוש:
אני רוצה הפסקה, תנו לי רגע, היא אמרה שהיא רוצה - - -
ניר אורבך:
הוגשה הסתייגות.
ארבל אסטרחן:
חבר הכנסת פרוש וכל סיעתו ביקשו להגיש הסתייגות ברוח הדברים שנאמרו מקודם.
ארבל אסטרחן:
אני אנסח זאת במדויק אבל בגדול זה אומר שוועדת הכנסת ברוב של 3/4 תוכל לקבוע לעניין סמכות שמסורה לוועדת העבודה הרווחה והבריאות ולא מנויה באותם 34 חוקים שנמנו, תהיה מסורה להחלטת ועדת הבריאות.
ארבל אסטרחן:
אגב, רוצים גם הפוך?
ארבל אסטרחן:
שסמכות 34 החוקים יהיו מסורים גם לוועדת העבודה?
מאיר פרוש:
אם - - - דברים שצריכים לעבור לוועדת הבריאות אז הם צריכים לעבור לוועדת הבריאות, אי-אפש לקחת ככה - - -
ארבל אסטרחן:
אם נמצא עוד - - -
מאיר פרוש:
- - - שאינם נושאים קרדינליים כמו חוץ וביטחון וכספים, לא נמצא משהו.
ארבל אסטרחן:
אז זה ייכנס כהסתייגות של סיעת יהדות התורה.
ארבל אסטרחן:
צריך להצביע על ההסתייגות, אם היא לא תתקבל היא תעלה למליאה כהסתייגות.
ארבל אסטרחן:
לאחר מכן יש להצביע על הצעת החוק.
ניר אורבך:
מי בעד ההצעה של חבר הכנסת פרוש?
ניר אורבך:
בעד – אין
ניר אורבך:
נמנעים – אין ההצעה לא אושרה
ארבל אסטרחן:
אז זה יצורף כהסתייגות.
ניר אורבך:
נעברו להצבעה על החוק, נצביע על כל סעיפי החוק בהצבעה אחת.
ניר אורבך:
מישהו רוצה להעיר?
מאיר פרוש:
הייתה הערה שלי שה-20 שנותנים לוועדת הכספים לא פותרים את הבעיה.
ארבל אסטרחן:
הבעיה מורכבת גם מ- - - וגם מה - - -
מאיר פרוש:
חבר הכנסת פרוש צודק, יש פה שתי בעיות.
מאיר פרוש:
בעיה אחת זה הנושא של הפער בין האופוזיציה לקואליציה, הבעיה השנייה היא - - -
מאיר פרוש:
עיוות הרוב - - -
ניר אורבך:
אני אשתמש במילים אחרות, ברשותך.
מאיר פרוש:
בסדר, אני מתקן אותך.
ניר אורבך:
המורכבות השנייה היא ייצוג לפי גודל סיעתי.
ניר אורבך:
רק את הנושא הזה הדבר מנסה לתקן.
ניר אורבך:
מי בעד הצעת החוק, בהכנה לקריאה שנייה ושלישית, ירים את ידו.
ניר אורבך:
אושר
מאיר פרוש:
שיירשם שאם הייתה לי זכות הצבעה הייתי מצביע נגד.
ניר אורבך:
הצעת החוק עוברת להנחה לקראת קריאה שנייה ושלישית.
ניר אורבך:
<< נושא >> קביעת ועדה לדיון בהצעת חוק שירות ביטחון (תיקון מס' 24), התשפ"א-2021, מ/1445 << נושא >>
ניר אורבך:
אנחנו עוברים לדון בנושאים הנוספים, קביעת ועדות לדיון.
ניר אורבך:
שלום לחבר הכנסת האוזר.
ניר אורבך:
אני מבקש רוויזיה על הנושא הקודם.
ניר אורבך:
הרוויזיה תעלה להצבעה בשעה 10.50.
ניר אורבך:
אנחנו מדברים כרגע על קביעת ועדה לדיון בהצעת חוק שחרור על-תנאי ממאסר (תיקון מס' 17 – הוראת שעה) (תיקון), התשפ"ב–2021, מ/.1449 .
ניר אורבך:
יציג את זה חבר הכנסת האוזר, בבקשה.
צבי האוזר:
שלום לכולם, אנחנו דנים באשר לוועדה שאמורה לדון בנושא.
צבי האוזר:
אנחנו מדברים על הארכת תוקף של הוראת שעה שהייתה עוד לפני כן.
צבי האוזר:
הוראת השעה האמורה נדונה בוועדת חוקה שבקיאה בנושא.
צבי האוזר:
יש עקרון המשכיות בכנסת מבחינת המשכיות דיוניות ומבחינת סדר הדברים, גם מבחינת גורמים שרוצים להבין אחר כך את הדיון בכללותו על פי עיון בפרוטוקול.
צבי האוזר:
ההצעה היא להעביר את הדיון הזה לוועדת החוק במקום בו היא נדונה.
ניר אורבך:
חברת הכנסת בן ארי, בבקשה.
מירב בן ארי:
תודה, אני רוצה להתייחס לזה כי זה חשוב לי מאוד.
מירב בן ארי:
קיבלתי מינוי לפני פחות מחודש לתפקיד יושבת-ראש הוועדה לביטחון פנים.
מירב בן ארי:
במסגרת המינוי, כל מה שקשור בשב"ס, עצירים ואסירים נתון לאחריות הוועדה, לא רק לדבר עליהם אלא גם לחוקק.
מירב בן ארי:
נכון שזה היה בוועדת החוקה וזה לגמרי בסדר, אבל עשינו כאן חקיקה והעברנו סמכויות לוועדה בכל הקשור בחקיקה ראשית.
מירב בן ארי:
אז אמרו לי שזה כבר היה בחוקה, לא , זה עניין עקרוני.
מירב בן ארי:
אני אדם שמסתדר עם כולם ואף פעם לא נכנס לוויכוחים מיותרים, אבל יש כאן משהו עקרוני.
מירב בן ארי:
אני מזכירה לכם שעל חוק היוועצות כבר ויתרתי, היה את ההיוועצות ואמרתי: זה זכויות אסירים, זכויות אדם, ניתן לחוקה.
מירב בן ארי:
אבל אי-אפשר שעוד פעם מגיע חוק שנוגע נטו לאסירים ועוד פעם הוא עובר לחוקה.
מירב בן ארי:
מספיק, הזזתי את הגבינה.
מירב בן ארי:
כל מה שקשור בעצירים, אסירים, משטרה, הגנת עדים, כל הדברים שקשורים בביטחון פנים צריכים להיות בביטחון פנים.
מירב בן ארי:
לכן התעקשתי לבוא.
מירב בן ארי:
אני גם לא מבינה את האינטרס שלנו, הרי הוועדה מפוצצת.
מירב בן ארי:
יש לי את החוק של ערכות האונס, גלעד עושה עבודה מדהימה, אתמול אני מנסה לקבוע חצי שעה בשביל להעביר מטרומית, אתם זוכרים את הבלגאן כי זה היה החוק הראשון בכנסת הנוכחית.
מירב בן ארי:
לא הצלחתי למצוא חצי שעה בוועדה לערכות האונס שלי.
מירב בן ארי:
כולה רציתי לשמור את ערכות האונס כדי שלא ישמידו אותם או שלא ילכו לבתי חולים ויתבחבשו.
מירב בן ארי:
אין חצי שעה להקצות לכך.
מירב בן ארי:
הכול טוב, וגלעד מהמם, ואתמול התכתבנו בלילה.
מירב בן ארי:
אני מתה עליו והוא עושה עבודה מדהימה.
מירב בן ארי:
הוא לא רוצה, אז מה הקטע לדחוף עוד בנושא שהוא נטו שלי, נטו של אסירים.
מירב בן ארי:
אנחנו בקואליציה ביחד ובאתי בטוב, אין לי עניין ואני גם לא אעשה סיפור כאן.
מירב בן ארי:
אבל אם שוב חוק שנוגע באסירים מגיע לוועדת החוקה, אז בשביל מה הוקמה הוועדה לביטחון פנים, מה הועילו חכמים בתקנתם אם נתנו סמכויות מעבר לתקנות, אם אומרים לי שיש עוד חוק של אסירים שמופנה לוועדה כמו חוקה שמפוצצת בנושאים.
מירב בן ארי:
אני מזכירה שב-12 באוקטובר מסתיימת הארכת השעה של החוק.
מירב בן ארי:
אז מה האינטרס?
מירב בן ארי:
הוועדה שלי גם תוכל לתקתק את זה, היא לא כזאת עמוסה.
מירב בן ארי:
אבל הכול בטוב ורק רציתי להעלות את זה.
מאיר פרוש:
למה הדיון פה?
צבי האוזר:
מחליטים לאיזו ועדה להעביר.
מאיר פרוש:
פורמלית זה פה, אבל למה היא חושבת שהדיון הוא פה.
ניר אורבך:
הדיון הוא לא פה, הדיון הוא לאיפה להעביר.
מאיר פרוש:
מדובר בקשיים פנימיים קואליציוניים.
מירב בן ארי:
אין שום קושי והכול בטוב, אנחנו נסתדר.
מירב בן ארי:
אני חושבת שהדיון צריך לעבור לוועדה לביטחון פנים שתוכל להכין מהר את החוק ולהתעסק בו.
ניר אורבך:
מירב, הדברים שאת אומרת הם הגיוניים, אני מזכיר שכאשר הוקמה הוועדה שלך סוכם שהסמכויות נלקחות מוועדת הפנים ולא מוועדת החוקה, חוק ומשפט.
מירב בן ארי:
אני אראה לך.
מירב בן ארי:
זה לא רק פנים, יש גם דברים של ועדת העבודה והרווחה שעברו אלי, כמו נושא הקנאביס.
ארבל אסטרחן:
נאמר פה שזה נלקח מוועדת - - -
מירב בן ארי:
זה לא רק פנים, יש עוד סמכויות.
מירב בן ארי:
גם הסייבר עבר אלי והוא היה שייך לחוץ וביטחון.
ניר אורבך:
שרן השכל, בבקשה.
שרן השכל:
מירב, מבחינה הגיונית יש המון הגיון בדברים שאת אומרת.
שרן השכל:
ברור ומובן מאליו שחלק מנושאי ועדת החוקה צריכים להגיע לוועדה שלך.
שרן השכל:
אני חושבת שאת הדיון הזה אנחנו אמורים לקיים ביננו ובהתייעצות עם השר.
מירב בן ארי:
אבל אף אחד לא דיבר איתי.
בועז טופורובסקי:
זה כל העניין, אף אחד לא דיבר איתה.
שרן השכל:
כשהחוק נרשם במזכירות ביום שני כתוב בצורה מפורשת לאיזה ועדה זה עובר.
מירב בן ארי:
אחלה.
מירב בן ארי:
הן מחליטות – שידברו איתי, אף אחד לא דיבר איתי.
שרן השכל:
אני עוברת על כל החקיקות ואם לא אני מודיעה בכנסת וגם מדברת עם השרים.
שרן השכל:
ספציפית זה עכשיו מאוד דחוף לנו - - -
מירב בן ארי:
אז למה את לוקחת אותו לחוקה?
צבי האוזר:
כי נקבע כבר דיון ליום חמישי בחוקה.
שרן השכל:
התקיים דיון בעניין - - - זה בסך הכול הארכת תוקף - - -
מירב בן ארי:
לא יעזור - - -
שרן השכל:
מירב, החוק הזה חשוב לנו ואי-אפשר - - - מחר זו בסך הכול הארכה של דיון שכבר התקיים.
מירב בן ארי:
אני יודעת, אני גם לא - - -
שרן השכל:
ספציפית את זה אנחנו מבקשים להעביר לחוקה, אבל כל חוק אחר שאת רואה שהוא מתאים לוועדה - - -
מירב בן ארי:
אבל אף אחד לא אמר לי, אף אחד לא שאל אותי.
מירב בן ארי:
זה מגיע למזכירות - - -
בועז טופורובסקי:
אם לוקחים מיושבת-ראש ועדה חוק, לא לוקחים מיושבת-ראש ועדה חוק בצורה שכזו, זה לא עובד ככה.
שרן השכל:
כיושבת- ראש סיעה אני עוברת על רשימת החוקים ועל הוועדות הדנות כדי לוודא של פוסחים על הוועדות שלנו.
שרן השכל:
אם יש התקלות אז מנסים להגיע להסכמות.
שרן השכל:
עכשיו נידון חוק בעניין היתר שימוש חורג שבדרך כלל היה יכול להיות נדון גם בחינוך וגם בפנים.
שרן השכל:
ישבתי עם יושב-ראש ועדת הפנים, הגענו להסכמות, וכאשר הוא הגיע הצלחנו להסכים ולהעביר אותו אלי.
שרן השכל:
הדיון הזה יכול להתקיים ביננו אם הייתם באים אלי.
מירב בן ארי:
מה זה "אם הייתם באים"?
מירב בן ארי:
מישהו דיבר איתי?
בועז טופורובסקי:
אם לוקחים מוועדה חוק אז צריך לפנות ליושבת-ראש.
צבי האוזר:
החוק נדון בוועדה - - -
שרן השכל:
זו בסך הכול הארכת תוקף של - - -
מירב בן ארי:
אבל עוד פעם, תבינו משהו, אף אחד לא דיבר איתי.
שרן השכל:
ולפני כן אף אחד לא דיבר איתי על הפעוטונים, אני שמתי לב לעניין הזה.
מירב בן ארי:
איך ידעת על הפעוטונים?
שרן השכל:
בגלל שהסתכלתי בחוק ההסדרים, כל החוקים שמגיעים - - -
מירב בן ארי:
זה לא קשרו לחוק ההסדרים.
שרן השכל:
כל חוק שמגיע ביום שני ורביעי, אני עוברת עליהם, אני מסתכלת גם לאיזה ועדות זה מגיע, אני בודקת, אני עוקבת.
מירב בן ארי:
אז אני אומרת לך שהמזכירות, החלטה של ייעוץ משפטי נטו שלא עירבה אותי בכלל, באה ואמרה שהחוק הולך לחוקה.
שרן השכל:
שמת לב לזה ביום שני?
מירב בן ארי:
לא, לא, לא שמתי לב.
מירב בן ארי:
אני ראיתי את החוק הזה, לדעתי הוא עבר במליאה ביום שני, שאלתי את סגלוביץ' אם הוא מציג (כי זה ביטחון פנים), הוא אמר שמישהו אחר מציג.
מירב בן ארי:
אמרתי לו: טוב.
מירב בן ארי:
זו הייתה הפעם הראשונה שראיתי את החוק.
מירב בן ארי:
- - - יעבור לביטחון פנים?
צבי האוזר:
ומי הציג את זה?
מירב בן ארי:
לא יודעת.
שרן השכל:
- - - בשם גדעון סער.
צבי האוזר:
בשם גדעון סער שר המשפטים.
מירב בן ארי:
זה לא היה ביום שני.
מירב בן ארי:
אוקי, בסדר, אין בעיה - - -
צבי האוזר:
זה בוועדת חוקה מכיוון שהשר האחראי הוא שר המשפטים.
מירב בן ארי:
אני אומרת במפורש שיהיו הרבה דברים של משרד המשפטים שיגיעו לבטחון הפנים.
מירב בן ארי:
תקשיב, האוזר, שרן - - -
שרן השכל:
- - - יש שם הגיון - - -
מירב בן ארי:
האוזר ושרן, אתם שניכם אנשים חכמים, אתם מבינים אותי לגמרי ואתם יודעים שזה לא צריך היה להיות בוועדת חוקה, עובדה שהסתכלת עלי והקשבת לי והבנת.
מירב בן ארי:
אם את היית פה היית עושה בדיוק אותו דבר כי אני מכירה אותך.
שרן השכל:
את צודקת, אבל - - -
מירב בן ארי:
אז זה לא יכול להיות.
שרן השכל:
את צודקת, אבל את הדיון הזה היינו צריכים לקיים לפני כן ולא כאן.
שרן השכל:
אפילו כששמת לב לזה הבוקר – תרימי טלפון.
שרן השכל:
אנחנו יכולים לדבר עם שר המשפטים ולהגיע להסכמות.
מירב בן ארי:
אז בואי אני אגיד לך מה היה: אנחנו יכולים לדבר פה, אנחנו מתנהלים בצורה יפה.
מירב בן ארי:
כל הדרך לפה הייתי עם הייעוץ המשפטי של בטחון פנים ושל הסיעה שלי.
מירב בן ארי:
אמרו לי: לא, לא צריך, נצביע בעד.
מירב בן ארי:
אני לא חותמת גומי.
צבי האוזר:
לא ביקשנו שתהיי חותמת גומי.
מירב בן ארי:
אני ראיתי את זה היום, אמרתי לחברים שיעצרו שנייה כי רציתי להבין את האירוע.
מירב בן ארי:
יכול להיות שתגיד לי שזה צריך ללכת לחוקה ותשכנע אותי.
צבי האוזר:
אומר למה זה צריך ללכת לחוקה: יש עיקרון המשכיות דיון בכנסת.
צבי האוזר:
ועדה שדנה בנושא, חזקה ממשיכה מפרק א' לפרק ב' בלי לחזור לפרק א'.
צבי האוזר:
החוק הזה הוא רק הארכת תוקף של הוראת שעה יגיע לוועדה שלך, סביר להניח שאנשים ירצו לפתוח את כל הנושא מחדש.
צבי האוזר:
כמו שהסברת, יש פה, אם זה היה אמור להיות עד ינואר היינו עושים תהליכים.
צבי האוזר:
בשל מצוקת הזמן אנחנו צריכים לגמור את זה מחר.
שרן השכל:
אנחנו באמת בלחץ על זה וכבר היה דיון - - -
מירב בן ארי:
איזה מחר?
מירב בן ארי:
הוא לא - - -
צבי האוזר:
מחר זה נקבע לדיון וזה אמור להיסגר מחר.
שרן השכל:
- - -
מירב בן ארי:
זה לא משנה, זה יכול להיות גם בוועדה ביום שני.
צבי האוזר:
התוקף של זה הוא עד ה-12 באוקטובר, זה צריך להיות מחר, ולכן - - -
מירב בן ארי:
מבחינת זמנים אני - - -
צבי האוזר:
בהינתן הסיטואציה שהדיון העיקרי - - -
מירב בן ארי:
אבל זה יהיה בעוד הרבה חוקים מעכשיו.
צבי האוזר:
אז, אז הרמת דגל על הדבר הזה - - -
שרן השכל:
בעניין הרבה חוקים את צודקת אבל אנחנו נטפל בזה, אין בעיה - - -
מירב בן ארי:
אבל אמרו לי את זה כבר בהיוועצות החזותית של אסירים, הייתי כבר בסרט הזה, אמרו לי היוועצות חזותית של אסירים - - - אני מסתובבת בבתי הכלא, לא יושב-ראש ועדת החוקה.
שרן השכל:
מירב, אני מבקשת ממך, אם את שמה לב לעיוות שכזה הרימי אלי טלפון ואדבר עם שר המשפטים - - -
ניר אורבך:
חברת הכנסת בן ארי - - -
מירב בן ארי:
איך אני אדע שאת קשורה לזה?
שרן השכל:
אני מרכזת הסיעה של תקווה חדשה.
מירב בן ארי:
אבל - - -
ניר אורבך:
מירב, חבר הכנסת פרוש צודק, יש כאן ויכוח בתוך הקואליציה.
ניר אורבך:
לי לא נוח לקבל ככה החלטה.
ניר אורבך:
אגב, חבר הכנסת האוזר, שרת החינוך היא זו שהציגה את החוק.
צבי האוזר:
מטעמו של שר המשפטים.
צבי האוזר:
שר המשפטים הוא הגורם שאחראי על החקיקה הזאת וזו בקשתו.
שרן השכל:
אנחנו רוצים לדון בזה מחר ולהעביר את זה מחר - - -
מירב בן ארי:
אני רוצה התייעצות סיעתית.
ניר אורבך:
התייעצות סיעתית, בבקשה.
ניר אורבך:
נעזוב רגע את הנושא הקודם.
ניר אורבך:
נעבור לקביעת ועדה לדיון בהצעת חוק שירותי ביטחון הצעת חוק שירות ביטחון (תיקון מס' 24), התשפ"א–2021, מ/ 1445.
ניר אורבך:
ההמלצה היא להעביר את זה לוועדת החוץ והביטחון.
ניר אורבך:
נשמעו המלצות במליאה להעביר את הצעת החוק לוועדת הכספים.
ניר אורבך:
ועדת הכנסת תצביע האם להעביר את זה לוועדת החוץ והביטחון.
ניר אורבך:
מי בעד, ירים את ידו.
ניר אורבך:
בעד – 2
ניר אורבך:
נמנעים – אין ההצעה להעביר את הדיון בחוק לוועדת החוץ והביטחון אושרה.
ניר אורבך:
אושר להעביר את הצעת החוק לדיון בוועדת החוץ והביטחון להכנה לקראת קריאה שנייה ושלישית.
ניר אורבך:
אנחנו נפסיק את הדיון ונחזור בעוד 10 דקות.
ניר אורבך:
אנחנו מחדשים את הדיון.
ניר אורבך:
נעשה הצבעה על הרוויזיה שהגשתי על אישור הצעת החוק (הנושא הראשון בדיון היום).
ניר אורבך:
מי בעד הרוויזיה ירים את ידו.
ניר אורבך:
נמנעים – אין הרוויזיה נפלה
ניר אורבך:
הרוויזיה נפלה.
ניר אורבך:
אנחנו חוזרים בחזרה לנושא קביעת ועדה לדיון בהצעת חוק שחרור על תנאי ממאסר (תיקון מס' 17 – הוראת שעה)(תיקון)(הארכת תוקף), התשפ"ב–2021, מ/1449.
ניר אורבך:
אנחנו תכף נצביע, המלצת הלשכה המשפטית היא להעביר את זה לוועדת החוקה, חוק ומשפט.
ניר אורבך:
אני מעדיף לחכות עוד שנייה כדי שלא אצביע לבדי.
ניר אורבך:
מילא האופוזיציה, אני מבין שהיא לא מגיעה, אבל הקואליציה?
ניר אורבך:
אבל יש הרבה ועדות במקביל, נכון.
ניר אורבך:
מי בעד להעביר את הדיון בהצעת חוק שחרור על תנאי ממאסר (תיקון מס' 17 – הוראת שעה)(תיקון)(הארכת תוקף), התשפ"ב–2021, מ/1449 לדיון בוועדת החוקה, חוק ומשפט – ירים את ידו, מי נגד?
ניר אורבך:
בעד – 3
ניר אורבך:
הוועדה החליטה להעביר את הדיון בהצעת החוק לוועדת החוקה, חוק ומשפט להכנה לקריאה השנייה והשלישית במליאה.
ניר אורבך:
תודה רבה, אני נועל את ישיבת ועדת הכנסת.
ניר אורבך:
היום יום רביעי ז' בחשוון התשפ"ב, 13 באוקטובר 2021, היום הראשון שבו אומרים את תפילת ותן טל ומטר לברכה.
ניר אורבך:
הנושא הראשון על סדר-היום: פניית יושב-ראש ועדת הכספים בדבר טענת נושא חדש בעת הדיון בפרק ו' (מיסוי הכנסות צבורות) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א-2021, מ/1443.
ניר אורבך:
אדוני יושב-ראש ועדת הכספים אלכס קושניר, בבקשה.
אלכס קושניר:
במהלך הדיון על חוק ההסדרים, פרק ו', על הכנסות צבורות, עלה נושא חדש על-ידי חבר הכנסת שלמה קרעי, ולכן נאלצנו לבקש מכם בוועדת הכנסת להכריע, האם מדובר בנושא חדש או לא.
אלכס קושניר:
העמדה שלי כמובן, שלא מדובר בנושא חדש אלא בתיקון נוסח.
אלכס קושניר:
על כן אני מבקש מהוועדה לדחות את הטענה לנושא חדש.
ארבל אסטרחן:
מדובר בפרק מתוך חוק ההתייעלות הכלכלית.
ארבל אסטרחן:
יש סעיף שעוסק בחוק עידוד השקעות הון שקובע שיטת חישוב ביחס להכנסה שחייבת או פטורה ממס לפי החוק.
ארבל אסטרחן:
הצעת החוק באה לבטל הוראה שמאפשרת לערבב בין הכנסות פטורות וחייבות.
ארבל אסטרחן:
התיקון שלגביו טען חבר הכנסת קרעי, דיברו על הגדרה של הכנסות שנצברו עד סוף שנת 20' אבל מדובר כרגע בהוראת קבע, ולכן רצו לדבר על כל הכנסה שנצברה ולא רק עד סוף שנת 20'.
ארבל אסטרחן:
דיברתי עם הייעוץ המשפטי של ועדת הכספים בעניין הזה.
ארבל אסטרחן:
לעמדתם חד-משמעית לא מדובר בנושא חדש.
ניר אורבך:
חבר הכנסת אחמד טיבי, לגבי הנושא הראשן אתה רצה להעיר משהו?
ניר אורבך:
אז נעבור להצבעה.
ניר אורבך:
מי בעד הנושא החדש – ירים את ידו.
ניר אורבך:
הצבעה בעד ההצעה – אין נגד – 2 נמנעים – אין ההצעה לא נתקבלה.
ניר אורבך:
הנושא החדש נדחה.
ניר אורבך:
תודה, אדוני יושב-ראש ועדת הכספים.
ניר אורבך:
נעבור לנושא השני על סדר-היום: בקשת חבר הכנסת שלמה קרעי להעברת הצעה לדיון מהיר בנושא פגיעה דרמטית בכ-78,000 תלמידים בחינוך היסודי מהאוכלוסיות החלשות ביותר, של חברי הכנסת שלמה קרעי, יעקב אשר, איתמר בן גביר ואחמד טיבי מוועדת החינוך, התרבות והספורט לדיון בוועדת הכספים.
ניר אורבך:
יש לי פה דברי חבר הכנסת קרעי, אבל לפני כן, חבר הכנסת טיבי, אתה רוצה לומר משהו בנושא?
אחמד טיבי:
אסתפק בדבריו.
ניר אורבך:
אז אקריא את מה שביקש ממני חבר הכנסת קרעי להציג בפני חברי הוועדה: בהמשך לשיחתנו בנושא הדיון המהיר על אפליה תקציבית קשה כלפי כ-80,000 תלמידי החינוך היסודי במוכר שאינו רשמי, אבקש לאשר את קיום הדיון בוועדת הכספים.
ניר אורבך:
הנושא החשוב הזה תלוי כולו בתקציבים הממוענים לתלמידים אלו ונוגע לסוגיה תקציבית בלבד ולתקצובם בתקציב חסר של כ-30% מתלמידי ישראל.
ניר אורבך:
לכן המקום הראוי לדון בכך הוא כוועדת הכספים כהשלמה לדיוני תקציב החינוך שקיימנו כאן שבהם כבר נגענו בנושא.
אחמד טיבי:
אני מסכים.
ניר אורבך:
העמדה הנגדית – זה עבר לוועדת החינוך בגלל הצורך לקיים דיון מהיר תוך עשרה ימים והעומס שנמצא כרגע בוועדת הכספים עם שלל הנושאים שעומדים שם בדיוני התקציב.
ניר אורבך:
יושבת-ראש ועדת החינוך שרן השכל מתנגדת להעברה מוועדת החינוך לוועדת התרבות והספורט.
ניר אורבך:
נעבור להצבעה.
ניר אורבך:
מי בעד להעביר – ירים את ידו.
ניר אורבך:
הצבעה בעד ההעברה – 1 נגד – 1 נמנעים – אין ההעברה לא נתקבלה.
ניר אורבך:
הבקשה לא נתקבלה.
ניר אורבך:
הנושא השלישי: בחירת יושב ראש הוועדה המשותפת לתקציב הביטחון.
אחמד טיבי:
אולי נעבור לסעיף ד'?
אחמד טיבי:
כי השרה שקד בוועדת הכספים.
ניר אורבך:
היתה אי-הבנה.
אחמד טיבי:
זה עבר בטרומית לפני חודשיים.
ניר אורבך:
נכון.
ניר אורבך:
יש לנו מחלוקת בתוך הקואליציה.
אחמד טיבי:
אבל עוד לא דיברו אפילו איזו ועדה.
ניר אורבך:
לא לגבי הוועדה.
ניר אורבך:
לגבי עצם העניין של העלאת חוקים מהסוג הזה לדיונים בוועדת הכנסת כרגע.
ניר אורבך:
מה שלא קשור לתקציב ומה שלא עבר את הממשלה, אנחנו כרגע לא מעלים לוועדת הכנסת.
אחמד טיבי:
זה חמור מאוד, מה שאתה אומר.
אחמד טיבי:
אני רוצה שהדברים יגיעו.
אחמד טיבי:
כולה העברה לוועדה.
אחמד טיבי:
אחר כך תעשו- - -
ניר אורבך:
חבר הכנסת אחמד טיבי, אקל עליך.
ניר אורבך:
אני לא מתנגד כרגע לדבר הזה.
ניר אורבך:
נערוך עליו הצבעה, ונמשיך את הדיון בינינו אחרי שנקבל החלטה פה בוועדה.
אחמד טיבי:
אתה יכול להפיל את ההצעה אם אתה רוצה.
ניר אורבך:
לא רוצה להתנגח בך ראש בראש.
אחמד טיבי:
נושא פרוצדורלי.
ניר אורבך:
לאיזו ועדה?
אחמד טיבי:
עבודה ורווחה.
ניר אורבך:
מי בעד להעביר את הדיון לוועדת העבודה והרווחה – ירים את ידו.
ניר אורבך:
הצבעה בעד – 1 נגד – אין נמנעים – אין הבקשה נתקבלה.
ניר אורבך:
עובר לוועדת העבודה והרווחה.
ניר אורבך:
אני מחדש את הישיבה.
ניר אורבך:
נעבור לסעיף האחרון על סדר-היום: בחירת יושב ראש הוועדה המשותפת לתקציב הביטחון.
ניר אורבך:
שלשום אושר במליאה החוק לעניין ועדות הכנסת ולפיו יושב-ראש הוועדה המשותפת לתקציב הביטחון יוכל להיות חבר ועדת הכספים או ועדת החוץ והביטחון ולא רק חבר ועדת הכספים כפי שהיה קבוע עד אישור החוק.
ניר אורבך:
בהתאם, וכפי שסוכם בין יושב-ראש ועדת הכספים לבין יושב-ראש ועדת החוץ והביטחון כבר לפני חקיקת החוק, מוצע לקבוע כי חבר הכנסת רם בן ברק יכהן כיושב-ראש הוועדה המשותפת במקום חבר הכנסת אלכס קושניר.
ניר אורבך:
אני עובר להצבעה.
ניר אורבך:
הצבעה בעד – פה אחד אושר.
ניר אורבך:
פה אחד נבחר חבר הכנסת רם בן ברק כיושב-ראש הוועדה המשותפת לתקציב הביטחון.
ניר אורבך:
לכל הנוכחים, אני נועל את הישיבה.
בועז טופורובסקי:
שלום לכולם.
בועז טופורובסקי:
אני פותח את ישיבת ועדת הכנסת, י"ח באב תשפ"א, 27 ביולי 2021.
בועז טופורובסקי:
אני מתחיל בסעיף ג' שעל סדר היום וזה בקשת הממשלה להקדמת דיון בהצעת חוק לקידום הבנייה במתחמים מועדפים לדיור (הוראת שעה) (תיקון מספר 7), התשפ"א-2021 (מ/1438), בכל הקריאות.
בועז טופורובסקי:
יש מישהו שרוצה להגיד על זה משהו?
- דדון:
צריך להסביר את זה.
רם שפע:
למה התחלת בזה?
בועז טופורובסקי:
בבקשה, שם ותפקיד.
סיגל בארי:
שמי סיגי בארי ואני מתכננת הוותמ"ל.
סיגל בארי:
אני רוצה לומר שהוותמ"ל פועלת מתוקף החוק לקידום הבנייה במתחמים מועדפים לדיור.
סיגל בארי:
עד היום הוותמ"ל אישרה 260,000 יחידות דיור סך הכול, כל שנה אנחנו מהווים 35% מסך יחידות הדיור שמינהל הדיור מאשר, אנחנו גורם מרכזי בהגשמת היעדים הלאומיים להגדלת היצע יחידות הדיור ולכן יש דחיפות לקדם את החוק.
בועז טופורובסקי:
מישהו רוצה להתייחס?
רם שפע:
כן, אני רוצה להתייחס.
רם שפע:
אתמול התקיימה פגישה די מקיפה, גם עם שרת הפנים וגם עם שר הבינוי והשיכון ועם הצוותים שלהם, עם נציגי מינהל התכנון, אבל גם עם נציגי המרחב הכפרי, גם בהיבטים של סביבה וגם בהיבטים של חקלאות ויש לנו לא מעט הסתייגויות מהאופן שבו הוותמ"ל מנוסח כרגע.
רם שפע:
אני אגיד מעבר לזה, גם אמרנו בצורה ברורה, גם מעל גלי האתר, שבאופן שבו זה מנוסח כרגע לא תהיה לזה תמיכה בוועדת הפנים.
רם שפע:
אני אמרתי את זה אתמול, אני אומר את זה גם יום, ולכן אתם צריכים לקחת בחשבון שבשביל להביא את זה אחרי קריאה ראשונה תצטרכו לקבל חלק משמעותי מההסתייגויות של אותם אנשים שמסתכלים גם על הבנייה, כמובן, זה חשוב לנו, כמו לכם, אבל גם על עוד אלמנטים שחשובים פה במרחב הישראלי.
אורית סטרוק:
אתה יכול, בבקשה, לפרט?
אורית סטרוק:
זה מאוד מעניין.
רם שפע:
אני יכול לפרט, את מוזמנת לוועדת הפנים לדון בזה, זה לא המקום, אנחנו רק פה במתן פטור, אבל זה משהו שאנחנו מדברים עליו בחוץ מאוד ברור ופתוח, אז אם את מחפשת משהו סוּפר מעניין פוליטית לא תמצאי פה.
אורית סטרוק:
חשבתי שכדאי להכניס את זה ל - - -
רם שפע:
לא, ועדת הכנסת זה לא המקום להרחיב על הנושאים הענייניים העקרוניים, אבל תבואי, יהיה כיף.
איתן גינזבורג:
זה היה קשור להקדמת הדיון.
רם שפע:
ברור, ברור, זה קשור להקדמת הדיון ולכן אני רק מבהיר פה את מה שאמרנו גם אתמול.
בועז טופורובסקי:
גם אנחנו אמרנו חד משמעית שכל עוד אין הסכמה - - -
רם שפע:
כן, אני מדבר בשם די הרבה גורמים בקואליציה.
בועז טופורובסקי:
לא מקדמים את החוק כל עוד אין הסכמה.
אורית סטרוק:
אז אתה נגד לקדם ואתה מעלה את זה לדיון?
בועז טופורובסקי:
לא אמרתי שאני נגד, אני בעד, אבל אני רוצה שאנחנו נעשה את זה בהסכמה בקואליציה.
רם שפע:
בדיוק.
איתן גינזבורג:
אנחנו בעד הקדמת הדיון והקדמת הדיון היא רק ב-24 שעות, לא הקדמת דיון משמעותית, אבל אנחנו אומרים לממשלה שככל שהם ירצו להביא את זה למליאה ההתניה תהיה בהסדרים בתוך חקיקה.
רם שפע:
בין הקריאות.
סיגל בארי:
אני רק אחדד את מה שאתה אומר, באמת הנושא הוא עניין של איזונים ואנחנו אמרנו שבמהלך ועדת הפנים אנחנו נברר את המחלוקות.
רם שפע:
איזונים משמעותיים.
סיגל בארי:
אנחנו מבינים, יש עניין של איזונים, אנחנו מודעים לזה לחלוטין.
בועז טופורובסקי:
יש עוד מישהו שרוצה להתייחס?
בועז טופורובסקי:
אני צריך את מירב.
קריאה:
אפשר לצאת להתייעצות סיעתית לפני זה.
בועז טופורובסקי:
לא, אנחנו נמשיך בינתיים עד שתגיע מירב לסעיף א' בסדר היום.
בועז טופורובסקי:
אנחנו מדברים על ערעורים על החלטות נשיאות הכנסת שלא לאשר דחיפות להצעות לסדר היום, אנחנו כבר נאפשר למערערים לדבר, אבל אתה אולי רוצה להתייחס?
בועז טופורובסקי:
הבנתי שאתה ממהר.
בועז טופורובסקי:
אתה לא ממהר?
איתן גינזבורג:
אני ממהר, אבל אני חייב להשיב לערעורים.
בועז טופורובסקי:
אוקיי, אז בואו נתחיל עם סעיף עצירת פינוי תושבות ותושבי גבעת עמל, ערעורם של חברי הכנסת נעמה לזימי, עופר כסיף וגבי לסקי.
נעמה לזימי:
אני בטוחה שכולם רוצים, אני רק אתחיל.
נעמה לזימי:
קודם כל אני אגיד שמדובר פה בהצעה לסדר שהיא דחופה עבורנו בגלל שהפינויים מתחילים מה-10 באוגוסט הקרוב, מה שאומר שלא סתם הגשנו את זה באיזה שהיא דחיפות, יש פה משפחות שהולכות להיות מפונות בחודשיים וחצי הקרובים, מה-10 באוגוסט 15 משפחות ראשונות ולאחר מכן, בחגים שלנו, להיות מפונים ללא כל, עם הרכוש זרוק ברחוב.
נעמה לזימי:
זו סיטואציה מאוד בעייתית.
נעמה לזימי:
אנחנו שלושתנו כאן הלכנו וביקרנו בגבעת עמל, ראינו את המצב.
נעמה לזימי:
אני חושבת שכששתי חברות קואליציה, גבי ואני, גם מגישות הצעה לסדר, המינימום זה גם להרים אלינו טלפון לדבר איתנו למה הגשנו, מה העניין.
נעמה לזימי:
אנחנו הגשנו את הבקשה לא סתם, היינו שם השבוע, אנשים קשישים, מבוגרים, חולים, משפחות.
נעמה לזימי:
זה באמת בהול ודחוף, הפינויים הם בין ה-10 ל-17 באוגוסט, פינויים ראשונים, ואז יגישו צווי פינוי ראשונים.
נעמה לזימי:
אני רוצה להגיד משהו נוסף, אנחנו, מפלגת העבודה, מגישים בחוק ההסדרים בקשה לפיצוי, הסיפור הוא כן סיפור גם של המדינה בגלל שהמדינה יישבה את התושבים האלה על הקרקע, בן גוריון קרא להם חלוצים מעל בימת הכנסת לכן יש כאן אחריות גם של המדינה בסיפור הזה ואנחנו נכניס סעיף פיצוי נוסף מטעם המדינה בחוק ההסדרים.
נעמה לזימי:
אני קוראת לכל שאר הסיעות והמפלגות להכניס את הסעיף הזה גם כן כדי לוודא שאכן ייעשה איזה שהוא תיקון בנושא הזה.
נעמה לזימי:
אני אתן לחברתי גבי להמשיך.
אורית סטרוק:
אני ארצה להתייחס, רק תחליט אם זה לפני או אחרי ש - - -
בועז טופורובסקי:
להתייחס לערעור הזה?